Aaron Gustaf Borg

Aaron Gustaf Borg, myös Aron Gustaf ja A. K. Borg (11. toukokuuta 1810 Vihanti – 28. heinäkuuta 1883 Kuopio) oli suomalainen Kuopion tuomiorovasti ja valtiopäivämies.

Borg valmistui ylioppilaaksi 1826, ja väitteli teologian tohtoriksi 1840. Hän oli vuosina 1842–1846 Keisarillisessa Aleksanterin-yliopistossa eksegetiikan professorina, jonka aikana toimi myös Nurmijärven kirkkoherrana. Professuurin jälkeen hän oli Limingan kirkkoherrana. Kuopion tuomiorovasti hänestä tuli 1857. Borg oli jäsen pappisäädyssä Tammikuun valiokunnassa 1862 ja edustaja säätyvaltiopäivillä 1863, 1867, 1872 ja 1877. Hän oli myös Suomalaisen Kirjallisuuden Seuran jäsen.

Borg oli Gabriel Borgin ja Maria Katarina Lindbladin poika. Hän oli kahdesti naimisissa. Vuonna 1835 Borg avioitui Karolina Vilhelmina Therménin kanssa. Tämä kuoli 1868 ja Borg meni uusiin naimisiin vuonna 1869 Maria Olivia Roschierin kanssa. Hän kuoli vuosia miehensä jälkeen, vuonna 1908.

Lähteet
 
 Kansallisbiografia: Borg, Aaron Gustaf (Aron Gustaf)
Ilmarinen - Kuvallinen almanakka vuodelle 1884, s. 16. Helsinki: G W. Edlund, 1883

Tammikuun valiokunta
Suomen suuriruhtinaskunnan pappissäädyn valtiopäivämiehet
Suomen evankelis-luterilaisen kirkon papit
Suomalaiset teologit
Keisarillisen Aleksanterin-Yliopiston professorit
Suomalaiset professorit
Vuonna 1810 syntyneet
Vuonna 1883 kuolleet